# KRITERIJI ZA OCJENJIVANJE VLADANJA

**Osnovna škola Petra Hektorovića**

**Stari Grad**

Vladanje učenika je ponašanje učenika na nastavi i drugim oblicima odgojno – obrazovnog rada. Sukladno čl. 72. st 5. Zakona o odgoju i obrazovanju u osnovnoj i srednjoj školi, opisne ocjene iz vladanja su uzorno, dobro i loše. Sukladno čl. 73. st 1. istog Zakona ocjenu iz vladanja utvrđuje razredno vijeće na prijedlog razrednika.

Pri primjeni ovih Kriterija treba voditi računa o kognitivnom, emocionalnom i socijalnom stanju učenika. Ako učenik ima dijagnosticiran ADHD, ponavljanje pogreške koja je posljedica impulzivnosti ne može se sankcionirati sniženom ocjenom iz vladanja. Pretpostavka za to je da je učenik pristojan i da na poticaj ispravlja pogreške.

Sukladno *Pravilniku o kriterijima za izricanje pedagoških mjera* učenicima se može izreći pedagoška mjera opomene, ukora, strogog ukora i preseljenja u drugu školu. Pedagoške mjere izriču se prema težini neprihvatljivog ponašanja. Škole su dužne provoditi pedagoške mjere, uvažavajući učenikovo psihofizičko stanje i njegovu dob, te utvrditi sve okolnosti koje utječu na njegov razvoj. U slučaju promjene ponašanja učenika **izrečena pedagoška mjera može se ukinuti** (čl. 84., stavak 9. Zakona o odgoju i obrazovanju u osnovnoj i srednjoj školi).

|  |  |  |
| --- | --- | --- |
| **UZORNO** | **DOBRO** | **LOŠE** |
| - primjeren odnos prema radu i učenju; na satu surađuje, uglavnom aktivan i zainteresiran  - izvršava dogovorene zadatke (nosi pribor, opremu...)  - prihvaća odgovornost za svoje postupke  -na primjeren način komunicira sa svim učiteljima i djelatnicima škole  -učenik čuva imovinu (drugih učenika, škole, osobnu, društvenu... )  - prihvaća svoju odgovornost za postupke prema imovini škole te društvenom i prirodnom okružju  - posjeduje razvijenu ekološku svijest i ponaša se u skladu s tim  - redovito pohađa nastavu i ostale aktivnosti i nema neopravdanih izostanaka  - ne ometa druge učenike u praćenju nastave  - ne ugrožava sigurnost drugih učenika , ne vrijeđa, ne ismijava, ne prijeti, ne psuje | - ima pet do deset evidencija u kojima stoji kako ne prati i ometa nastavu  - povremeno ne izvršava dogovorene zadatke  -ponekad ne prepoznaje odgovornost za svoje postupke (prebacuje krivicu na druge učenike)  - s učiteljima ponekad ne komunicira na primjeren način (ako je upozoren i ako je evidentirano)  - više od jednom je evidentiran za uništavanje imovine (učenika, škole, osobnu,...)  - povremeno ne prihvaća odgovornost za svoje postupke prema imovini škole te društvenom i prirodnom okružju  - ima djelomično razvijenu ekološku svijest  - učenik ima do 14 neopravdanih izostanaka  - povremeno ometa druge učenike u praćenju nastave što je evidentirano pet do deset puta  - ima četiri do šest evidencija u kojima stoji kako ugrožava sigurnost drugih učenika, vrijeđa, ismijava, prijeti ili psuje | - ima više od deset evidencija u kojima stoji kako ne prati i ometa nastavu  -ne izvršava dogovorene zadatke  - ne prihvaća odgovornost za svoje postupke (često okrivljuje druge učenike za vlastite loše postupke)  - komunikacija s učiteljima i ostalim djelatnicima škole učestalo je neprimjerena, ne uvažava i ne poštuje učitelje  - učestalo uništava imovinu (učenika, škole,...)  - ne prihvaća odgovornost za svoje postupke prema imovini škole te društvenom i prirodnom okruženju  - nema razvijenu ekološku svijest  - učenik ima više od 14 neopravdanih izostanaka  - učestalo ometa druge učenike (ako je upozoren i ako je evidentirano)  - ima više od šest evidencija u kojima stoji kako ugrožava sigurnost drugih učenika, vrijeđa, ismijava, prijeti ili psuje |